APSTIPRINU

Centrālās finanšu un līgumu aģentūras

Projektu atlases departamenta direktore

*(elektroniskais paraksts)*  A. Abu-Junese



**Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana”**

**projektu iesniegumu otrās atlases kārtas nolikums**

|  |  |  |
| --- | --- | --- |
| Pasākuma īstenošanu reglamentējošie Ministru kabineta noteikumi | Ministru kabineta 2024. gada 10. septembra noteikumi Nr. 602 “Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu otrās atlases kārtas īstenošanas noteikumi” (turpmāk – MK noteikumi) | |
| Finanšu nosacījumi | 2.2.2.2. pasākuma “Atkritumu dalītā vākšana” (turpmāk – pasākums) otrajai atlases kārtai pieejamais kopējais attiecināmais finansējums ir vismaz 4 366 639~~3 636 363~~ *euro,* tai skaitā Kohēzijas fonda (turpmāk – KF) finansējums 2 401 651~~000 000~~ *euro,* pašvaldību un privātais finansējums – vismaz 1 964 988~~636 363~~ *euro.*  Projekta iesniegumā KF finansējumu plāno ne vairāk kā 350 000 *euro* apmērā.  Maksimālā KF finansējuma atbalsta intensitāte no attiecināmajām izmaksām, kurās neiekļauj *de minimis* atbalstu MK noteikumu 21.4.2. apakšpunktā minēto sabiedrības informēšanas un izglītošanas pasākumu izmaksu un 21.1. apakšpunktā minēto būvprojekta izstrādes izmaksu segšanai, ir 55%.  MK noteikumu 21.4.2. apakšpunktā minētās sabiedrības informēšanas un izglītošanas pasākumu izmaksas un 21.1. apakšpunktā minētās būvprojekta izstrādes izmaksas 100% apmērā finansē no pašvaldības līdzekļiem, kas brīvi no jebkāda komercdarbības atbalsta, vai privātā līdzfinansējuma, vai kā *de minimis* atbalstu.  Maksimālais KF finansējums projektā ir 85 % no projekta kopējā attiecināmā finansējuma, ja projektā plānots *de minimis* atbalsts MK noteikumu 21.4.2. apakšpunktā un 21.1. apakšpunktā minēto izmaksu segšanai, vienlaikus ievērojot MK noteikumu 39. punktā minētos nosacījumus.  Izmaksas ir attiecināmas no projekta iesnieguma iesniegšanas dienas Centrālajā finanšu un līgumu aģentūrā (turpmāk – sadarbības iestāde), izņemot MK noteikumu 21.1. apakšpunktā minētās būvprojekta izstrādes izmaksas, kas ir attiecināmas no 2023. gada 1. janvāra, ievērojot MK noteikumu 36. un 37. punktā minētās prasības. | |
| Komercdarbības atbalsta veidi | Komercdarbības atbalstu MK noteikumu ietvaros piešķir saskaņā ar:   1. Eiropas Komisijas 2014. gada 17. jūnija Regulas (ES) Nr. [651/2014](https://eur-lex.europa.eu/legal-content/LV/TXT/?uri=CELEX:32014R0651), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - regula Nr. 651/2014), 47. pantu; 2. Eiropas Komisijas 2023. gada 13. decembra Regulu (ES) [2023/2831](https://eur-lex.europa.eu/eli/reg/2023/2831/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 2023/2831). | |
| Projektu iesniegumu atlases īstenošanas veids | Atklāta projektu iesniegumu atlase | |
| Projekta iesnieguma iesniegšanas termiņš | No 2024. gada  15. oktobra | līdz 2025. gada  31. janvārim |

1. Prasības projekta iesniedzējam
2. [Pasākuma otrās atlases kārtas ietvaros projekta iesniedzējs atbilstoši MK noteikumu 12. punktam ir pašvaldības, to kapitālsabiedrības un iestādes.](http://likumi.lv/doc.php?id=259739)
3. Projekta iesniedzēja darbība atbilst Saimniecisko darbību statistiskās klasifikācijas Eiropas Kopienā (turpmāk – NACE) 2. redakcijas (no 2025. gada 1. janvāra – NACE 2.1. redakcijas) E sadaļas 38. vai 39. nodaļai, ja projekta iesniedzējs ir kapitālsabiedrība, vai O sadaļas 84.11 klasei (no 2025. gada 1. janvāra – P sadaļas 84.11 klasei), ja projekta iesniedzējs ir pašvaldība vai pašvaldības iestāde.
4. Atbilstoši MK noteikumu 17. punktam atbalsts netiek piešķirts saimnieciskās darbības veicējam, attiecībā uz kuru uzņēmumu grupas līmenī pastāv vismaz viena regulas Nr. 651/2014 2. panta 18. punktā minētā situācija, ko pārbauda uz projekta iesnieguma iesniegšanas brīdi sadarbības iestādē un komercdarbības atbalsta piešķiršanas brīdī.
5. Atbalstāmās darbības un izmaksas
6. Pasākuma otrās atlases kārtas ietvaros ir atbalstāmas darbības, kas noteiktas MK noteikumu 18. punktā, un tās plāno atbilstoši MK noteikumu 19., 22. un 27. punktā noteiktajam.
7. Projekta iesniegumā plāno izmaksas atbilstoši MK noteikumu 20., 21., 23., 24., 25. un 26. punktam.
8. Projektu īsteno ne ilgāk kā līdz 2027. gada 31. decembrim.
9. Izmaksu plānošanā jāņem vērā Finanšu ministrijas 2023. gada 25. septembra vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027. gada plānošanas periodā”[[1]](#footnote-2) un MK noteikumos noteiktais, tai skaitā attiecībā uz komercdarbības atbalsta piešķiršanas nosacījumiem.
10. Projektu iesniegumu noformēšanas un iesniegšanas kārtība
11. Atbilstoši MK noteikumu 13. un 14. punktam pasākuma otrās atlases kārtas ietvaros projekta iesniedzējs var iesniegt vienu projekta iesniegumu, un par vienas pašvaldības teritoriju ir iesniedzams viens projekts.
12. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
    1. juridiska persona, kura nav Projektu portāla lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
    2. ja juridiskai personai, kura ir Projektu portāla lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
13. Projektu portālā aizpilda projekta iesnieguma datu laukus un pievieno šādus dokumentus:
    1. projekta darbību apraksts atbilstoši nolikuma 2. pielikuma formai un tam papildu pievienojamie dokumentārie pierādījumi tam, ka tad, ja atbalsts nebūtu piešķirts, ieguldījums netiktu veikts;
    2. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošie dokumenti. Informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[2]](#footnote-3) u.c. informāciju;
    3. finansējuma pieejamību apliecinoši dokumenti, piemēram, aizdevuma līgums, valdes lēmums par projekta īstenošanai nepieciešamā finansējuma nodrošināšanu no pašu līdzekļiem, pašvaldības lēmums par projekta finansēšanu u.tml.;
    4. izmaksu un ieguvumu analīze (finanšu analīze un ekonomiskā analīze) atbilstoši atlases nolikuma 3. pielikuma formai;
    5. projekta iesniedzēja deklarācija par komercsabiedrības atbilstību mazajai (sīkajai) vai vidējai komercsabiedrībai atbilstoši atlases nolikuma 6. pielikuma formai (*attiecināms, ja projekta iesniedzējs ir pašvaldības kapitālsabiedrība*);
    6. projekta gatavības pakāpi apliecinoši dokumenti:
       1. būvatļauja/-s vai apliecinājuma karte/-s, vai paskaidrojuma raksts/-i ar būvvaldes atzīmi par projektēšanas nosacījumu izpildi vai paziņojums/-i par būvniecību (*attiecināms, ja informācija nav pieejama Būvniecības informācijas sistēmā*);
       2. būvvaldes izziņa/-as, kas apliecina, ka būvdarbiem būvatļauja, paskaidrojuma raksts, apliecinājuma karte vai paziņojums par būvniecību nav nepieciešams (*attiecināms, ja informācija nav pieejama Būvniecības informācijas sistēmā*);
       3. rakšanas atļauja/-as (*ja attiecināms uz projektā veicamajām darbībām*);
    7. dokumenti, kas apliecina, ka nekustamais īpašums, kurā tiks veiktas projektā paredzētās darbības, ir projekta iesniedzēja īpašumā, turējumā (nomā) vai valdījumā projekta īstenošanas laikā un vismaz 10 gadus pēc noslēguma maksājuma veikšanas (tiesības nostiprinātas zemesgrāmatā) (*attiecināms, ja īpašumtiesības ir nostiprinātas, bet to nav iespējams pārbaudīt publiskajās datubāzēs*);
    8. izziņa no pašvaldības par atbilstību spēkā esošam pašvaldības teritorijas plānojumam *(attiecināms, ja atbilstība nav skaidri nosakāma no publiski pieejamiem dokumentiem vai to projektiem)*;
    9. de minimis atbalsta uzskaites sistēmā sagatavotās veidlapas[[3]](#footnote-4) izdruka *(attiecināms, ja projekta iesniegumā iekļautas de minimis izmaksas un projekta iesniegumā nav norādīts sistēmā izveidotās un apstiprinātās atbalsta pretendenta veidlapas identifikācijas numurs);*
    10. zvērināta revidenta apstiprināts operatīvais finanšu pārskats, kas apstiprināts ne agrāk kā vienu mēnesi pirms projekta iesnieguma iesniegšanas dienas (*attiecināms, ja pret pēdējo noslēgto gada pārskatu ir radušās būtiskas izmaiņas finanšu situācijā*);
    11. arborista detalizēts koku stāvokļa novērtējums, kurā izvērtēts nepieciešamās sakņu aizsardzības zonas lielums, kā arī vispārīgais koku veselības stāvoklis konkrētajā teritorijā pirms darbību uzsākšanas *(attiecināms, ja nepieciešama papildu informācija, lai apliecinātu, ka tiks nodrošināta esošo koku veselības stāvokļa aizsardzība, tai skaitā nekaitējot koku saknēm)*.
14. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
15. Lai nodrošinātu kvalitatīvu projekta iesnieguma veidlapas un izmaksu un ieguvumu analīzes aprēķinu modeļa aizpildīšanu, izmanto projekta iesnieguma aizpildīšanas metodiku (nolikuma 1. pielikums)un izmaksu un ieguvumu analīzes aprēķinu modeļa aizpildīšanas metodiku (nolikuma 4. pielikums)*.*
16. Informācija par aktuālajiem makroekonomiskajiem pieņēmumiem un prognozēm, atbilstoši normatīvajiem aktiem publiskās un privātās partnerības jomā, ko projekta iesniedzējs izmanto sagatavojot projekta iesniegumu, pieejama: <https://www.fm.gov.lv/lv/makroekonomiskie-pienemumi-un-prognozes>.  
    Izstrādājot izmaksu un ieguvumu analīzi, izmanto uz projektu iesniegumu atlases izsludināšanas dienu aktuālo publikāciju par makroekonomiskajiem pieņēmumiem.
17. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
18. Projekta iesniegumā summas norāda *euro* ar precizitāti līdz diviem cipariem aiz komata.
19. **Projekta iesniegumu iesniedz līdz projektu iesniegumu iesniegšanas beigu termiņam**.
20. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Sadarbības iestāde par to informē projekta iesniedzēju.
21. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts Projektu portāla automātiski sagatavota elektroniskā pasta vēstule par projekta iesnieguma iesniegšanu.
22. Projektu iesniegumu vērtēšanas kārtība
23. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[4]](#footnote-5) 61. pantā noteikto. Vērtēšanas komisijas locekļi projektu iesniegumu vērtēšanā piedalās šādā apjomā:
    1. vienotos, vienotos izvēles un specifiskos atbilstības kritērijus vērtē balsstiesīgie sadarbības iestādes pārstāvji, kas ietverti vērtēšanas komisijā, un nozares eksperts specifiskā atbilstības kritērija 3.1. vērtēšanas daļā par pierādījumiem, ka atbalsta nepiešķiršanas gadījumā ieguldījums netiks veikts;
    2. kvalitātes kritērijus vērtē visi balsstiesīgie vērtēšanas komisijas locekļi, izņemot nozares ministrijas pārstāvi, kas vērtē tikai kvalitātes kritērijus Nr. 4.2. un 4.4.
24. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
25. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
26. Vērtēšanas komisija pēc projektu iesniegumu iesniegšanas termiņa beigām vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 5. pielikums) un Projektu portālā aizpildot projekta iesnieguma vērtēšanas veidlapu. Vērtēšanas komisija projekta iesniegumu var sākt vērtēt uzreiz pēc tā saņemšanas, bet nevar pieņemt lēmumu par katra projekta iesnieguma virzību atsevišķi.
27. Ja projekta iesniedzējs ir pašvaldības kapitālsabiedrība, pirms šī nolikuma 222. punktā noteiktās vērtēšanas uzsākšanas vērtēšanas komisija pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[5]](#footnote-6) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu.
28. Projekta iesnieguma atbilstību projektu vērtēšanas kritērijiem vērtē, ievērojot šī nolikuma 19. punktā noteikto kompetenču sadalījumu un vispirms izvērtējot visus neprecizējamos un pēc tam – precizējamos kritērijus, šādā secībā:
    1. sākot vērtēšanu, vispirms vērtē projekta iesnieguma atbilstību kvalitātes kritērijam Nr. 4.1. Ja projekta iesniegums neatbilst kvalitātes kritērijam Nr. 4.1. (t.i., nesasniedz kritērijā noteikto minimālo punktu skaitu), tā vērtēšanu neturpina;
    2. ja projekta iesniegums atbilst kvalitātes kritērijam Nr. 4.1, tad turpina vērtēt atbilstību vienotajiem izvēles kritērijiem Nr. 2.1. un Nr. 2.3 un kvalitātes kritērijam Nr. 4.4. Ja projekta iesniegums neatbilst kādam no minētajiem kritērijiem, tā vērtēšanu neturpina;
    3. ja projekta iesniegums atbilst vienotajiem izvēles kritērijiem Nr. 2.1. un Nr. 2.3. un kvalitātes kritērijam Nr. 4.4., tad turpina vērtēt atbilstību kvalitātes kritērijiem Nr. 4.2. un Nr. 4.3.;
    4. ja projektu iesniegumos pieprasītais finansējums ir lielāks nekā pasākuma otrajā atlases kārtā pieejamais finansējums, projektu iesniegumus sarindo prioritārā secībā atbilstoši nolikuma 25. punkta nosacījumiem, lai noteiktu, kuru projektu īstenošanai finansējums ir pietiekams. Ja pēc rindošanas potenciāli nav pieejams finansējums projekta īstenošanai, tā vērtēšanu neturpina, bet gadījumā, ja finansējums projekta īstenošanai ir pieejams, turpina vērtēt projekta iesnieguma atbilstību pārējiem vērtēšanas kritērijiem – vienotajiem kritērijiem, vienotajiem izvēles kritērijiem un specifiskajiem atbilstības kritērijiem.
29. Prioritārā secība tiek veidota, ievērojot šādus nosacījumus:
    1. vienādu punktu gadījumā priekšroka tiek dota projekta iesniegumam ar lielāku punktu skaitu kvalitātes kritērijā Nr. 4.4.;
    2. gadījumā, ja kvalitātes kritērijā Nr. 4.4. iegūts vienāds punktu skaits, tad prioritizēts tiek projekta iesniegums ar lielāku punktu skaitu kvalitātes kritērijā Nr. 4.1.;
    3. ja arī kvalitātes kritērijā Nr. 4.1. iegūts vienāds punktu skaits, tad prioritizēts tiek projekta iesniegums ar lielāku punktu skaitu kvalitātes kritērijā Nr. 4.3.;
    4. ja arī kvalitātes kritērijā Nr. 4.3. iegūts vienāds punktu skaits, tad prioritizēts tiek projekta iesniegums ar lielāku punktu skaitu kvalitātes kritērijā Nr. 4.2.;
    5. ja pēc šīs sarindošanas nepieciešama papildu prioritizēšana, tad priekšroka tiek noteikta projektam ar projekta rezultātā nodrošināmo lielāko gada laikā dalīti savākto atkritumu daudzumu (tonnas/gadā) atbilstoši kvalitātes kritērijā Nr. 4.4. norādītajam projekta rezultātam.
30. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
31. Pēc precizētā projekta iesnieguma saņemšanas sadarbības iestādē komisija nolikuma 19. punktā noteiktajā apjomā izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā. Ja, izvērtējot precizēto projekta iesniegumu, mainās kopējais kvalitātes kritērijos iegūtais punktu skaits, pastāv iespēja, ka mainās projekta iesnieguma vieta rindojumā, un finansējums netiek piešķirts.
32. Ja, vērtējot precizēto projekta iesniegumu, konstatē vismaz viena nosacījuma neizpildi vai ja projekta iesniedzēja iesniegtās informācijas dēļ projekta iesniegums neatbilst vismaz vienam projektu iesniegumu vērtēšanas kritērijam, projekta iesnieguma vērtēšanu neturpina.
33. Lēmuma pieņemšanas un paziņošanas kārtība
34. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
    1. projekta iesnieguma apstiprināšanu;
    2. projekta iesnieguma apstiprināšanu ar nosacījumu;
    3. projekta iesnieguma noraidīšanu.
35. Lēmumu sadarbības iestāde pieņem 3 mēnešu laikā pēc projektu iesniegumu iesniegšanas beigu datuma.
36. Ja projekta iesniedzējs ir pašvaldības kapitālsabiedrība, pirms nolikuma 29.1. apakšpunktā noteiktā lēmuma pieņemšanas vai 35.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[6]](#footnote-7) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 35.1. apakšpunktā noteiktā atzinuma izdošanas projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 276. punktā noteiktā atzinuma.
37. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
    1. uz projekta iesniedzēju nav attiecināms neviens no Likuma 22. pantā minētajiem izslēgšanas noteikumiem;
    2. projekta iesniedzējam un ar to saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
    3. projekta iesniegums atbilst projektu iesniegumu vērtēšanas kritērijiem;
    4. pasākuma otrās projektu iesniegumu atlases kārtas ietvaros ir pieejams finansējums projekta īstenošanai.
38. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
39. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
    1. uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem;
    2. attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
    3. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
    4. pasākuma projektu iesniegumu atlases otrās kārtas ietvaros nav pieejams finansējums projekta īstenošanai;
    5. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu;
    6. ir pārsniegts nolikuma 8. punktā noteiktais projektu iesniegumu skaita ierobežojums. Ja sadarbības iestāde nevar viennozīmīgi konstatēt, kurš/-i no neatbilstoši iesniegtajiem projektu iesniegumiem būtu noraidāms/-i saskaņā nolikuma 8. punktu, tā sazinās ar projekta iesniedzēju, izklāstot neatbilstību un lūdzot sniegt informāciju, ar kuru projekta iesniegumu projekta iesniedzējs vēlas turpināt pretendēt uz atbalstu pasākumā. Ja projekta iesniedzējs noteiktajā termiņā nesniedz minēto informāciju, sadarbības iestāde pieņem, ka uz atbalstu pasākumā turpina pretendēt projekta iesniegums ar lielāko plānoto KF finansējumu, un pārējos neatbilstoši iesniegtos projektu iesniegumus noraida.
40. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
    1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
    2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
41. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma vai vienošanās slēgšanas procesu.
42. Sadarbības iestāde vienlaicīgi paziņo lēmumus par projektu iesniegumu apstiprināšanu, apstiprināšanu ar nosacījumu un noraidīšanu. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma apstiprināšanu atbilstoši šī nolikuma 32. punktam vai apstiprināšanu ar nosacījumu atbilstoši šī nolikuma 33. punktam, vai noraidīšanu, izņemot šī nolikuma 34.4. apakšpunktā noteiktajā gadījumā.
43. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 29. punktā noteiktie lēmumi vai 35. punktā noteiktie atzinumi, finansējums ir pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais, sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 25. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu.
    1. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu.
    2. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
44. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 299. punktā noteiktie lēmumi un 355. punktā noteiktie atzinumi (ja attiecināms), finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu vismaz daļējā apmērā no projekta iesniegumā pieprasītā finansējuma, sadarbības iestāde šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu, taču nesamazinot projekta darbību tvērumu un sasniedzamo rādītāju vērtības.
    1. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu.
    2. Ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
45. Informāciju par apstiprinātajiem projektu iesniegumiem publicē tīmekļa vietnē [www.esfondi.lv](http://www.esfondi.lv).
46. Papildu informācija
47. Jautājumus par projekta iesnieguma sagatavošanu un iesniegšanu lūdzam:
    1. sūtīt uz tīmekļa vietnē <https://www.cfla.gov.lv/lv/2-2-2-2-k-2> norādītās kontaktpersonas elektroniskā pasta adresi vai [pasts@cfla.gov.lv](mailto:pasts@cfla.gov.lv) vai
    2. uzdot, vēršoties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
48. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
49. Atbildes uz iesūtītajiem jautājumiem tiks nosūtītas elektroniski jautājuma uzdevējam.
50. Tehniskais atbalsts par projekta iesnieguma aizpildīšanu Projektu portālā tiek sniegts sadarbības iestādes oficiālajā darba laikā, aizpildot Projektu portāla pieteikumu , rakstot uz [vis@cfla.gov.lv](mailto:vis@cfla.gov.lv) vai zvanot uz +371 20003306.
51. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/2-2-2-2-k-2>.
52. Līguma vai vienošanās par projekta īstenošanu projekta teksts līguma vai vienošanās slēgšanas procesā var tikt precizēts atbilstoši projekta specifikai.
53. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
    1. apzināti sniegusi nepatiesu informāciju, kas ir būtiska projekta iesnieguma novērtēšanai;
    2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
    3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika uz 32 lapām.

2. pielikums. Projekta darbību apraksts (forma) uz 5 lapām.

3. pielikums. Izmaksu un ieguvumu analīzes modelis (*MS Excel* datne).

4. pielikums. Izmaksu un ieguvumu analīzes modeļa aizpildīšanas metodika uz 16 lapām.

5. pielikums. Projektu iesniegumu vērtēšanas kritēriji un to piemērošanas metodika uz 39 lapām.

6. pielikums. Projekta iesniedzēja deklarācija par komercsabiedrības atbilstību mazajai (sīkajai) vai vidējai komercsabiedrībai (forma) uz 10 lapām.

7. pielikums. Līguma vai vienošanās par projekta īstenošanu projekts uz 28 lapām.

*L. Broliša, 29568220*

[*linda.brolisa@cfla.gov.lv*](mailto:linda.brolisa@cfla.gov.lv)

1. Pieejamas:

   <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda>. [↑](#footnote-ref-2)
2. Tirgus izpēte var notikt dažādos veidos, piemēram, izsūtot elektroniskā pasta vēstules potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-3)
3. Atbilstoši Ministru kabineta 2018. gada 21. novembra noteikumiem Nr. 715 “*De minimis* atbalsta uzskaites un piešķiršanas kārtība”, <https://likumi.lv/ta/id/303512>. Lai pieslēgtos de minimis atbalsta uzskaites sistēmai, izmanto Valsts ieņēmumu dienesta Elektroniskās deklarēšanas sistēmu <https://eds.vid.gov.lv/>. [↑](#footnote-ref-4)
4. Eiropas Parlamenta un Padomes 2024. gada 23. septembra regula (ES, Euratom) 2024/2509 par finanšu noteikumiem, ko piemēro Savienības vispārējam budžetam [↑](#footnote-ref-5)
5. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-6)
6. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-7)